પ્રાપ્ત માહિતી પ્રમાણે, શહેરના માંજલપુર વિસ્તારમાં આવેલી શિવાંજલિ સોસાયટીમાં રહેતા આયુર્વેદિક તબીબ કમલેશ પટેલનો પુત્ર સિદ્ધાર્થ ફરીથી દિશા(નામ બદલ્યું છે)ના ઘરે પહોંચી ગયો હતો. તેની સાથે મોઢે રૂમાલ બાંધેલો તેનો મિત્ર પણ તેની સાથે હતો. આ સમયે ઘરનો દરવાજો ખુલ્લો હતો. જેથી સિદ્ધાર્થે, "દિશા, મારી સાથે પ્રેમસંબંધ રાખ." તેવી બુમ પાડી હતી. જેથી બંને બહેનો ઘરની બહાર દરવાજા પાસે આવી ગઇ હતી. અને બંને વચ્ચે બોલાચાલી શરૂ થઇ ગઇ હતી.